Cinque Ports
Cinque Ports (što prevedeno sa francuskog znači Pet  luka) je ime srednjovjekovne konfederacije luka duž La Mancha i jugoistoka Engleske, formirane da opslužuje kralja - brodovima s posadom.

Karakteristika

Prvih pet luka; Sandwich, Dover, Hythe, New Romney i Hastings, vremenom su zaradili epitet - drevni gradovi od Winchelsa i Rya, i privilegij glavnih luka. Kasnije im se pridružilo više od 30 drugih gradova po grofovijama Kent i Sussex. Sve do 14. vijeka - brodovi  Cinque Portsa bili su stalno jezgro kraljevske flote. 

Konfederacija je najvjerojatnije nastala u doba kralja Edwarda Ispovjednika (vladao od 1042. - 66.) radi obrane obale i kontrole plovidbe preko La Mancha.

Nakon Normanskog osvajanja Engleske 1066., značaj konfederacije je porastao, jer su Normani trebali njihove brodove, pa su im privilegije povećane. Konfederacija je svoj vrhunac imala tokom 13. i 14. vijeka. Prvi su zajednički - 1278.  kraljevskom poveljom dobili status grada. Kad su nakon 14. vijeka izgubili monopol, i dalje su zadržali neku ulogu u ratnoj mornarici, ali ne toliko važnu jer za vrijeme opasnosti od invazije Španjolske armade 1588. njihovi brodovi uopće nisu sudjelovali u odbrani iotoka.

Pad im je ubrzan jer su im luke postale neupotrebljive, zbog nanosa erozije obale i zasipanja, tako da je danas jedino Dover i dalje važna luka.

Većina njihovih prava je ukinuta 1855., ali je njihova tradicijska uloga zadržana u okviru Admiraliteta Royal Navy. Pored gore spomenutih gradova, ostali članovi konfederacije (zvani Limb - udovi) su Lydd, Faversham, Folkestone, Deal, Tenterden, Margate i Ramsgate, svi iz Grofovije Kent. 
Najviši oficir Cinque Portsa je Lord upravitelj, koji je također ima ceremonijalnu funkciju čuvara Doverskog zamka, sa službenom rezidencijom u Dvorcu Walmer.

Izvori

Vanjske veze

 Cinque Ports

Historija Engleske